**МЕТОДИКА И КРИТЕРИИ ЗА ОЦЕНКА НА ПРЕДЛОЖЕНИЕТО**

1. Критерият за оценка на допуснатите до оценка и класиране оферти „ОПТИМАЛНО СЪОТНОШЕНИЕ КАЧЕСТВО ЦЕНА”.

Класирането на офертите се извършва по комплексна оценка, изчислена на база показателите за оценка на офертата, като се търси икономически най-изгодната оферта.

Комплексната оценка (КО) на офертата на участника се изчислява по формулата:

КО = К1+ К2

Максимално възможна оценка 100 точки.

2. Показатели за оценка на офертите:

К1 – Предлагана цена, в лева без включен ДДС,

К2 – Срок за изпълнение на поръчката в календарни дни

2.1.Показател– К1 –„ПРЕДЛАГАНА ЦЕНА” с относителна тежест 70 %.

Участникът предложил най – ниска цена за изпълнение на поръчката получава максимален брой точки по показателя. Оценките на участниците по показателя се изчисляват по формулата:

К1 = (Цmin / Цi)\*70 = .......... (брой точки)

Където Цi е предложената крайна цена в лева без ДДС на съответния участник за конкретната обособена позиция.

Където Цmin е минималната предложена крайна цена в лева без ДДС съгласно ценовите предложения на всички участници за конкретната обособена позиция.

Предлаганата от участника цена е предложената крайна обща цена без ДДС съгласно Ценовото предложение на съответния участник.

Всички предложения на участниците по показателя К1 следва да бъдат с положителна стойност и различни от “0” (нула). Участници предложили цена за изпълнение, надвишаваща определената максимална стойност на поръчката ще бъдат отстранени от участие в процедурата.

2.2.Показател К2 - „Срок за изпълнение на поръчката” – показателят се изчислява по следната формула:

К2 = (К2.1 + К2.2 + К2.3)\*30 % – срок за изпълнение на поръчката,

Където:

К2.1 – е Срок за изготвяне на окончателен доклад и Технически паспорт;

К2.2 – е Срок за изготвяне на оценка за съответствие на инвестиционния проект със съществените изисквания към строежите, в т.ч. и при преработка на проект по реда на чл. 154, ал. 2 от ЗУТ;

К2.3 – е Срок за изготвяне и предоставяне на експертно становище по казуси касаещи срочното и качествено изпълнение на обекта/ите;

К2.1 = (К2.1 min / К2.1 i)\*30 = .......... (брой точки)

Където К2.1 i е срок за изпълнение на съответния участник в календарни дни.

Където К2.1 min е минимално предложения срок за изпълнение от всички участници.

К2.2 = (К2.2 min / К2.2 i)\*30 = .......... (брой точки)

Където К2.2 i е срок за изпълнение на съответния участник в календарни дни.

Където К2.2 min е минимално предложения срок за изпълнение от всички участници.

К2.3 = (К2.3 min / К2.3 i)\*40 = .......... (брой точки)

Където К2.3 i е срок за изпълнение на съответния участник в календарни дни.

Където К2.3 min е минимално предложения срок за изпълнение от всички участници.

Максималната оценка по този показател получава тази оферта, в която е предложен най-кратък срок за изпълнение в календарни дни. Срокът, които участник може да предложи за различните показателите е както следва:

К2.1 – минимум 1 календарен ден, максимум 10 календарни дни;

К2.2 – минимум 1 календарен ден, максимум 10 календарни дни;

К2.3 – минимум 1 календарен ден, максимум 10 календарни дни;

***Забележка: Срокът за изпълнение на поръчката се представя като цяло число в календарни дни. Участник предложил срокове извън описаните по – горе подлежи на отстраняване.***

3. Изчисляване на комплексната оценка

Формулата по която се изчислява „Комплексната оценка” за всеки участник е:

КО = К1 + К2

При извършване на оценяването по съответните показатели на оценка ще се използва закръгляване до втория знак след десетичната запетая.

На първо място се класира участникът събрал най-много точки по комплексна оценка (КО), където КО има максимална стойност 100 точки.

В случай че комплексните оценки на две или повече оферти са равни, за определяне на изпълнител се прилагат правилата на чл. 58 ППЗОП